
' Αρση αναδασώσεως από Δημοσία (διακατεχόμενη) δασική έκταση 46 

Περίληψη απαλλοτριωτικής πράξης του Δημ. Συμβουλίου Ρεθύμνης 
στην Αγία Ειρήνη.. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου της οδού Τσιμισκή 53 
Θεσσαλονίκης και καθορισμός ειδικών όρων προστασίας και περιορι¬ 
σμών δόμησης... 4 

Χαρακτηρισμός ως διατηρητέας της πρόσοψης του κτιρίου που βρίσκε¬ 
ται στην οδό Παύλου Μελά 26 του ρυμοτομικού σχεδίου Θεσσαλονί¬ 
κης και καθορισμός ειδικών όρων και περιορισμών δόμησης. ... 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2193 (1) 

Άρση αναδασώσεως από Δημοσία (διακατεχομένη) δασική έκταση 46 
στρ. στη θέση Κατηφόρι Πολυδενδρίου Νομαρχίας Ανατολ. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
' Εχοντας υπόψη: 

1. Τις διατάξεις του Ν. 3200/1955 «περί Διοικητικής Αποκεντρώσεως» 
όπως αυτές τροποποιήθηκαν και συμπληρώθηκαν μεταγενέστερα. 

2. Τις διατάξεις του Ν.Δ. 1147/1972 «περί Διοικήσεως της μεΐζονος 
Πρωτευούσης» όπως αυτές τροποποιήθηκαν και συμπληρώθηκαν μεταγενέ¬ 
στερα. 

3. Τις διατάξεις του 711/1972 Β.Δ. «περί ενάρξεως της ισχύος 
διατάξεών τινών του Ν.Δ. 1147/1972». 

4. Τις διατάξεις του άρθρου 44 παρ. 3, 45 παρ. 1, 48 και 59 
παρ. 1 του Ν. 998/79 «περί προστασίας των δασών και των δασι¬ 
κών εν γένει εκτάσεων της χώρας». 

5. Την αριθ. 160417/1180/8.7.1980 Δ/γή του Υπουργείου Γε¬ 
ωργίας «περί οδηγιών για τις αναδασωτέες εκτάσεις». 

6. Την με αριθ. 5453/83/9.2.84 απόφασή μας (ΦΕΚ 169/τεύ¬ 
χος Δ'/29.2.84) «περί κηρύξεως ως αναδασωτέας εκτάσεως 4.640 


στρ. στη θέση 32ον και 33ον χιλιόμετρου της Εθνικής οδού Αθηνών 
- Λαμίας ένθεν και ένθεν αυτής». 

7. Την με αριθ. 98461/3931/30.6.1986 απόφαση Υφυπουργού Γε¬ 
ωργίας με την οποία εγκρίθηκε η βελτίωση — διαπλάτυνση του αυτοκινη¬ 
τόδρομου Αθηνών - Λαμίας, τμήματος Μπογιατίου - Μαλακάσης της 
περιοχής αυχένα Πολυδενδρίου από χ.θ. 14+070 έως χ.θ. 16+320. 

8. Την με αριθ. 2945/1.8.86 αναφορά - πρόταση του Δασαρχείου 
Καπανδριτίου, από την οποία προκύπτει ότι η ως άνω έκταση περι¬ 
λαμβάνεται στην 5453/83/9.2.84 απόφασή μας και προτείνει την 
άρση της αναδασώσεως από την έκταση των(46) στρεμμάτων που 
θα καταλάβει η βελτίωση — διαπλάτυνση τού αυτοκινητόδρομού 
Αθηνών — Λαμίας στη θέση αυτή. 

9. Το γεγονός ότι η βελτίωση - διαπλάτυσνη του αυτοκινητόδρομου 
Αθηνών - Λαμίας αποτελεί βασικό συγκοινωνιακό δημόσιο έργο, κοι¬ 
νωφελούς χαρακτήρα, η εκτέλεση του οποίου επιβάλλεται για λόγους 
Δημοσίου συμφέροντος (εξυπηρέτηση βασικού Εθνικού Δικτύου και 
εμμέσως της Εθνικής άμυνας της Χώρας) αφού πρόκειται για διαπλά¬ 
τυνση υφισταμένου Εθνικού Δρόμου που η αναγκαιότητα εκτέλεσής 
του έχει κριθεί αρμοδίως, αποφασίζουμε: 

Αίρουμε την αναδάσωση από τη Δημόσια (διακατεχόμενη) δασική 
έκταση εμβαδού τεσσαράκοντα έξι (46) στρεμμάτων που βρίσκεται στη 
θε^η «Κατηφόρι» της περιφέρειας Κοινότητας Πολυδενδρίου Αττικής 
όπως αυτή εικονίζεται με τα στοχεία Α Β Γ Δ Α στο συνημμένο στην 
παρούσα απόσπασμα χάρτου που θεωρεί ο Δασάρχης Καπανδριτίου 
και αποτελεί αναπόσπαστο μέρος αυτής. 

Η άρση της αναδασώσεως γίνεται για το λόγο ότι στην έκταση των 
(46) στρ. θα πραγματοποιηθούν βελτίωση — διαπλάτυνση του αυτοκι¬ 
νητοδρόμου Αθηνών - Λαμίας από το Υπουργείου ΠΕ.ΧΩ.ΔΕ. 

Η ανωτέρω έκταση από την οποία αίρεται η αναδάσωση είναι δημο¬ 
σία - διακατεχόμενη και έχει τη μορφή της δασικής εκτάσεως αποτελεί 
δε τμήμα μεΐζονος εκτάσεως 4.640 στρεμμ. που κηρύχτηκε αναδασω¬ 
τέα με την 5453/83/9.2.84 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 5 Σεπτεμβρίου 1986 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 

( 2 ). 

Ανάκληση της 40424/24.2.1978 απόφασης της Νομάρχου Ρεθύμνης. 

Η ΝΟΜΑΡΧΗΣ ΡΕΘΥΜΝΟΥ 
' Εχοντας υπόψη: 

1. Τις περί διοικητικής αποκεντρώσεως διατάξεις. 

2. Τις διατάξεις του Ν. 998/79 «περί προστασίας των δασών και δασικών 
εν γένει εκτάσεων της Χώρας» και συγκεκριμένα του άρθρου 44 απρ. 1 αυτού. 

3. Τις Δ/γές του Υπουργείου Γεωργίας: α) 160417/1180/8.7. 
1980, β) 182447/3049/24.9.1980, γ) 141823/24.2.1983. 

4. Την 40424/24.2.1978 απόφασή μας (ΦΕΚ 223/10.5.78 τεύχος 
Δ ’) με την οποία κηρύχθηκε ως αναδασωτέα δασική έκταση εμβαδού τεσσά¬ 
ρων στρεμμάτων και εκατόν πενήντα οκτώ τ.μ. που βρίσκεται στη θέση 
«Ακροβατερή» περιφέρειας Δήμου Ρεθύμνου (παρ. 1 άρθρο 38 Ν. 998/79). 

5. Την 18/28.5.1985 απόφαση της Επιτροπής Επιλύσεως Δασικών 
Αμφισβητήσεων Ρεθύμνου με την οποία χαρακτηρίσθηκε ως γεωργική η 
έκταση που κηρύχθηκε αναδασωτέα με την παραπάνω απόφασή μας. 

6. Το γεγονός ότι η παραπάνω οιπόφοιση της Επιτροπής κατέστη τελεσί¬ 
δικη. 

7. Τήν 158/1978 γνωμοδότηση του Νομικού Συμβουλίου του Κράτους, 
η οποία έγινε αποδεκτή από τον Υφυπ. Γεωργίας με την 
208446/2845/27.10.78 απόφασή του, σύμφωνα με την οποία είναι 
δυνατή η τροποποίηση ή ανάκληση της αποφάσεως με την οποία κηρύχθηκε 
αναδασωτέα μία έκταση (άρση αναδασώσεως) αν η οιπόφοιση εκδόθηκε κατά 
προτγματική πλάνη του Νομάρχη στηριζομένη επί ανακριβών στοιχείων. 

8. Το 180552/3502/24.10.1985 έγγραφο αναπληρωτή Υπουρ¬ 
γού Γεωργίας, σύμφωνα με το οποίο είναι δυνατή η ανάκληση της 
νομαρχιακής απόφασης που κήρυξε την έκταση αναδασωτέα, στα 
πλαίσια της' δυνατότητας ανάκλησης των παρανόμων διοικητικών 
πράξεων ως εκδοθείσα κατά πλάνη. 

9. Τον Α.Ν. 261/1968 (ΦΕΚ 12/1968 τ.Α) «περί χρόνου ανάκλη¬ 
σης παροινόμων διοικητικών πράξεων». 

10. Την 191/1977 απόφαση του Συμβουλίου της Επικρατείοις με 
την οποία γίνεται δεκτό, ότι επιτρέπεται η ανάκληση διοικητικής πράξεως 
για λόγους δημοσίου συμφέροντος, όπως είναι οι (αναγόμενοι στην προ¬ 
στασία των δασών και τις γενικές αρχές και μετά πάροδο μακρού ακόμα 
χρόνου ως και τη δημιουργία οιασδήποτε καταστάσεως. 

11. Το άρθρο 1 Ν. 301/76 (ΦΕΚ 91/Α/76) όπως τροποποιήθηκε 
με τον Ν. 1232/82 (ΦΕΚ 22/Α/82) και Ν. 1288/82 (ΦΕΚ 
120/Α/82), με τον οποίο προβλέπεται ποιές διοικητικές πράξεις δημο¬ 
σιεύονται στην Εφημερίδα της Κυβερνήσεως. 

12. Το 344159/21.4.1986 έγγραφο του Γενικού Γραμματέα 
Υπουργείου Γεωργίας, σχετικά με τον τρόπο δημοσιεύσεως διοικητικών 
πράξεων στην Εφημερίδα της Κυβερνήσεως. 


13. Την 2680/16.6.1986 πρόταση Δ/νσεως Δασών Ρεθύμνου 
«περί ανάκλησης της 40424/24.2.1978 απόφασής μας», γιατί 
εκδόθηκε μη σύννομα, αποφασίζουμε: 

Ανακαλούμε την 40424/24.2.1978 απόφασή μας με την οποία 
κηρύχθηκε ως αναδασωτέα Δασική έκταση εμβαδού τεσσάρων στρεμμά¬ 
των και εκατόν πενήντα οκτών τετρ. μέτρων που βρίσκεται στη θέση 
«Ακροβατερή» περιφέρειας Δήμου Ρεθύμνου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 9 Σεπτεμβρίου 1986 

Η Νομάρχης 
ΒΑΣΙΛΙΚΗ ΜΟΣΙΑΛΟΥ 



Αριθ. 5996/86 (3) 

Περίληψη απαλλοτριωτικής πράξης του Δημ. Συμβουλίου Ρεθύμνης στην 
Αγία Ειρήνη. 

Ο ΔΗΜΑΡΧΟΣ ΡΕΘΥΜΝΗΣ 

Με την 132/27.3.86 απόφαση του Δημ. Συμβουλίου που νομιμοποι¬ 
ήθηκε με την 11135/29.7.86 απόφαση της Νομαρχιάς Ρεθύμνης, και 
που λήφθηκε σύμφωνα με τις διατάξεις των άρθρων 243 και 244 του 
Δ.Κ.Κ. (Π.Δ/76/1985) τις διατάξεις του Ν.Δ. 797/71 «περί αναγκα¬ 
στικών απαλλοτριώσεων ως και του άρθρου 4 παρ. 2 του Ν. 
1232/1982, κηρύχθηκε υπέρ και με δαπάνη του Δήμου Ρεθύμνης 
αναγκαστική απαλλοτρίωση των ακινήτων ιδιοκτησίας: 

Αθανασίας Ρούσσου επιφ. 104,50 τ.μ. και μία συκιά. 

Νικολάου Χιώτη επιφ. 22,31 τ.μ. και ερειπωμένη οικοδομή 20x65 κυβ. 

μ. 

Ελένη Ματθαίου ε,πιφ. 27,72 τ.μ. και οικοδομή 1 ] 7,41 μ 3 . 

Ευάγγελος Κριτσωτάκης επιφ. 15,78 τ.μ. και δύο (2) κυπαρίσια. 

Ελένη Κιαχαγιαδάκη επιφ. 4,90 τ.μ. 

Μιχαήλ Σταματάκης επιφ. 3,65 τ.μ. 

“Αγγελος Σπυριδάκης επιφ. 8,07 τ.μ. 

Θεόδωρος Μυριοχεφαλιτάκης επιφ. 1.60 τ.μ. 

Κων/νος Σταματάκης επιφ. 4,57 τ.μ. 

Η παραπάνω αναγκαστική απαλλοτριώση κηρύχθηκε για. λόγους δημο¬ 
σίας ωφελείας και καθαρα δημοτι κούς σκοπούς δηλαδή για την διαπλάτυνση 
του δρόμου και τη δημιουργία πλατείας που θα εξυπηρετούνται καλύτερα 
οι συγκοινωνιακές και βιοτικές ανάγκες του κοινωνικού συνόλου 

Ο Δήιιαρχοσ 

ΧΡ ΙΣΤΟΣ ΣΚΟΥΛΟΤΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 60191/2580 (4) 

Χαρακτηρισμός ως διατηρητέου του κτιρίου της οδού Τσιμισκή 53 Θεσσαλο¬ 
νίκης και καθορισμός ειδικών όρων προστασίας και περιορισμών δόμη¬ 
σης. 

6 ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985. (ΦΕΚ 210/Α) και ειδικό¬ 
τερα τα άρθρα 3 και 4 (παρ. 1). 

2. Την υπ’ αριθ. οικ. 75724/1151/30.12.1983 κοινή από¬ 
φαση των Υπουργών Προεδρίας Κυβερνήσεώς και Χωροταξίας, 
Οικισμού και Περιβάλλοντος (ΦΕΚ 767/Β) και ειδικότερα το 
άρθρα 5, όπως τροποποιήθηκε με την υπ’ αριθ. 28112/356/17. 
4.1985 όμοια απόφαση (ΦΕΚ 205/Β/85). 

3. Τις από 2.6.1986 αιτιολογημένες εκθέσεις της Δ/νσης Οικισμού Θεσ¬ 
σαλονίκης. 

4. Την με αριθ. πρωτ. 2755/8.7.86 ένσταση των ενδιαφερομένων που 
δεν αποδέχονται τη σχετική έκθεση της Δ/νσης Οικισμού Θεσσαλονίκης, 
αποφασίζουμε: 

1. Χαρακτηρίζεται ως διατηρητέο το εξαόροφο κτίριο που βρίσκεται 
στην οδό Τσιμισκή 53 του ρυμοτομικού σχεδίου Θεσσαλονίκης, φερό- 
μενο ως ιδιοκτησία των Δ.Ε. Σαραγιώτη, Ε. Κύρκου, Ε. Βασιλείου, 
Δ. Γέλε και ΟΔΕΠ, όπως φαίνεται σημειωμένο με διαγράμμιση, στο 
σχετικό πρωτότυπο διάγραμμα σε κλίμακα 1:500 που θεωρήθηκε από 
τον προϊστάμενο της Δ/νσης Πολεοδομικών Εφαρμογών με την υπ’ 


αριθ. 60191/1986 πράξη του και που συνοπτικό του αντίτυπο δημο¬ 
σιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται 
κάθε αφαίρεση, αλλοίωση ή καταστροφή των επί μέρους αρχιτεκτο¬ 
νικών ή διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η στατική ενίσχυση, η εσωτερική διαρρύθμιση, χωρίς να θιγούν τα 
γύψινα διακοσμητικά στοιχεία των ορόφων, καθώς και κάθε επέμβαση 
για λόγους στατικούς ή λειτουργικούς εφόσον δεν αλλοιώνεται ο γενικός 
αρχιτεκτονικός χαρακτήρας του κτιρίου. 

4. Επιβάλλεται η αποκατάσταση και η συντήρηση των όψεων του 
κτιρίου κατά την αποκατάσταση πρέπει να ληφθούν υπόψη τόσο τα 
ήδη υπάρχοντα στο κτίριο αρχιτεκτονικά και διακοσμητικά στοιχεία, 
όσο καί οι σύγχρονες λειτουργικές ανάγκες. 

5. Δεν επιτρέπεται η τοποθέτηση φωτεινών επιγραφών και διαφημίσεων 
στις όψεις και στο δώμα του κτιρίου. Επιτρέπεται η τοποθέτηση επιγραφών 
περιορισμένων διαστάσεων δηλωτικών των χρήσεων του κτιρίου. 

6. Οποιαδήποτε επέμβαση στο εξωτερικό ή εσωτερικό του κτιρίου εγκρί- 
νεται από την Επιτροπή Παλεοδομικού και Αρχιτεκτονικού Ελέγχου 
(ΕΠΑΕ). 

’ 7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεώς. 

Η απόφαση αυτή να δημοσιευθεί στην Εφημερίδα της Κυβερνήσεώς. 

Αθήνα, 29 Αυγούστου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 60192/2581 (5) 

Χαρακτηρισμός ως διατηρητέας της πρόσοψης του κτιρίου που βρίσκε¬ 
ται στην οδό Παύλου Μελά 26 του ρυμοτομικού σχεδίου Θεσσαλονί¬ 
κης και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 1). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) **ι ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Τις διατάξεις του Π. Δ/τος 353/1985 «μεταβίβαση αρμοδιοτήτων 
στη Δ/νση Οικισμού Θεα/κης και στη Νομαρχία Θεσ/κης» (ΦΕΚ 
128Α/85). 

4. Την από 15.4.1986 έκθεση της Δ/νσης Οικισμού Θεσσαλονίκης. 

5. Την από 26.6.1986 ένσταση των ενδιαφερομένων και την επ’ 
αυτής γνωμοδότηση του πρακτικού της 13ης συνεδρίασης της 8.7. 
1986 της Επιτροπής Πολεοδομικού και Αρχιτεκτονικού Ελέχγου της 
8.7.1986 της Επιτροπής Πολεοδομικού και Αρχιτεκτονικού Ελέγχου 
της Δ/νσης Οικισμού Θεσσαλονίκης, αποφασίζουμε: 

1. Χαρακτηρίζεται ως διατηρητέα η πρόσοψη μέχρι και του 2ου 
ορόφου του κτιρίου που βρίσκεται στην οδό Παύλου Μελά 26, του 
ρυμοτομικού σχεδίου Θεσσαλονίκης, φερομένου ως ιδιοκτησία των 
Μέρκου Καμπίτογλου, Χρυσάφη Χατζηδημητρίου, Κων/νου Χατ- 
ζηδημητρίου, Κων/νου Δέδου, θωμαής Δέδου, θεοδώρας Δέδου, 
όπως φαίνεται σημειωμένο με διαγράμμιση στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον Προϊστά¬ 


μενο της Δ/νσης Πολεοδομικών Εφαρμογών με την αριθ. 
60192/1986 πράξη του και που συνοπτικό του αντίτυπο δημο¬ 
σιεύεται με την παρούσα απόφαση. 

2. Στη χαρακτηριζόμενη ως διατηρητέα όψη του κτιρίου, απαγορεύ¬ 
εται κάθε αφαίρεση, αλλοίωση ή καταστροφή των επί μέρους αρχιτε- 
κτονικών ή διακοσμητικών στοιχείων του. Εξαιρούνται οι επεμβάσεις 
στα τμήματα του υπερυψωμένου ισογείου και ημιυπόγειου που θα 
κριθούν αναγκαίες για την εξυπηρέτηση της επιτρεπόμενης χρήσης 
καταστήματος στους ισόγειους χώρους, εφόσον με αυτές δεν αλλοιώνε¬ 
ται ο μορφολογικός χαρακτήρας του κτιρίου. 

3. Επιτρέπεται η εξάντληση του συντελεστού δόμησης του οικοπέδου, 
με την προϋπόθεση ότι οι πέραν της διατηρητέας όψης της οικοδομής 
όροφοι, που θα περιορισθούν στο μέγιστο ύψος των ομόρων οικοδομών, θα 
υποχωρήσουν σε ικανή απόσταση από αυτή με στόχο την προβολή της. 

4. Απαγορεύεται η τοποθέτηση φωτεινών και διαφημιστικών πινακίδων 
στην πρόσοψη του κτιρίου. Επιτρέπεται η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήσεις του κτιρίου. 

5. Οποιαδήποτε οικοδομική εργασία στο διατηρητέο τμήμα του 
κτιρίου ή σε ολόκληρο το χώρο του οικοπέδου στο οποίο βρίσκεται, 
εγκρίνεται από την Επιτροπή Πολεοδομικού και Αρχιτεκτονικού Ελέγ¬ 
χου της Δ/νσης Οικισμού Θεσσαλονίκης. 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Αυγούστου 1986 

ο ΥΠΟΥΡΓΟΙ 

ΕΥΑΓΓΕΛΟΣ ΚΟΥΛΟΥΜΠΗΣ 

